સમાજના કેટલાક ભાગમાં સ્પર્મ-ડોનેશન માટે વિચિત્ર સૂગ વર્તાય છે તો બીજી તરફ કેટલાક ગણ્યાગાંઠ્યાં લોકો ડોનેશન કરીને બાળકો પેદા કર્યે જ જાય છે. આ બાબત મેડિકલ સાયન્સ માટે ખતરાની ઘંટી સમાન છે. વિદેશોમાં ફર્ટિલિટી એક્સપર્ટ્સમાં હવે આ બાબતે જાગૃતિ લાવવાની કોશિશ થઈ રહી છે. જ્યારે કોઈ પુરુષ ૧૦૦, ૨૦૦, ૬૦૦ બાળકો પેદા કરે તો એને કારણે અજાણતાં જ કોઈ હાફ બ્રધર્સ અને હાફ સિસ્ટર્સનાં લગ્ન થઈ જાય એવી શક્યતાઓ વધે છે. પહેલી પેઢીમાં નહીં તો બીજી, ત્રીજી પેઢીમાં પણ આ બાબત આગળ વધી શકે છે. નજીકનાં સગાંમાં લગ્ન થાય ત્યારે કેટલીક જનીનગત ખામીઓ બેવડાય છે અને એને કારણે જન્મજાત ત્રુટિ ધરાવતાં બાળકોના જન્મનું જોખમ વધે છે.